Nasjonalmuseet for eldre kunst

**Museu Nacional de Arte Antiga** er et kunstmuseum i Lisboa i Portugal. Det ligger i et tidligere palass i vestre del av Lisboa sentrum. Museet har mer enn 40 000 kunstobjekter; det dreier seg om malerier, skulptur, gullsmedkunst, møbler, tekstiler, keramikk og trykk. MNAA er et av de mest besøkte museer i Portugal.

Museets samlinger har sine røtter i 1833 da de religiøse ordener ble avskaffet og klostrene i Portugal kom i statlig eie.  Denne historiske hendelsen gjorde at store mengder religiøs kunst og pyntegjenstander ble statens eie. Et akademi for kunst ble opprettet og fikk i oppgave å forvalte kunstsamlingene.

## Historie

I kjølvannet av den portugisiske borgerkrigen kom flere private kunstsamlinger i statlig eie. Av særlig betydning var malerisamlingen etter den tidligere dronning, Carlota Joaquina; samlingen ble ervervet av landets regjering og gitt til Akademia i 1859. 

Kong Ferdinand II hadde stor interesse for kunst, og ga betydelige pengegaver til det nye kunstakademiet, som på denne måten fikk et budsjett for innkjøp til samlingene.

I 1881 var samlingene blitt betydelige, men man hadde ikke tilfredsstillende lokaler. Institusjonen ‘’Museu Nacional de Belas-Artes e Arqueologia’’  ble formelt stiftet 11. Mai 1884. Bygningen *Palace of Pombal-Alvor* ble ervervet og det nye museet ble lagt under kunstakademiets ledelse. 

Museet ønsket seg en ny moderne museumsbygning. Dette kunne ikke la seg finanisere etter oktoberrevolusjonen i Portugal, og løsningen ble å dele samlingene, og etablere et kunstmuseum for samtidskunst. To uavhengige museer ble opprettet i 1911, ett for eldre kunst, ‘’Museu Nacional de Arte Antiga’’, og et annet for samtidskunst, ‘’Museu Nacional de Arte Contemporânea’’. Grensen ble satt til 1850. 

Museets første direktør var José de Figueiredo, som straks startet arbeidet med å reformere museet; basert på de nyeste ideer og utstillingprinsipper. Maleri ble en hovedsatsning. Figueiredo var den første som studerte Saint Vincent-panelene, som ble utstilt i museet i 1916. 
 
I 1940 utvidet museet samlingene ved å erverve det gamle klosteret *Santo Alberto* (som lå vegg i vegg) og gjorde det til en del av museet. Klosterets kapell er et fint eksempel på 17-hundretallets portugisiske kunst og arkitektur i barokk stil, og dette  ble nå innlemmet i utstillingene.

## Samlingene
Samlingen omfatter malerier, skulptur, gullsmedkunst, tekstiler, møbler, tegninger og annen dekorativ kunst fra middelalderen til tidlig 18-hundretall. Spesielt er samlingene rike på objekter fra 14- og 15-hundretallet - dette var en gullalder for  portugisisk maleri, skulptur og gullsmedkunst.

Museets mest kjente verk er St. Vincents alterskap er datert til tiden før 1470 og knyttet til kunstneren Nuno Gonçalves. De seks store bildene viser mennesker fra alle lag av seinmiddelalderens portugisiske samfunn, og er samtidig et av de første gruppeportretter i europeisk kunst. Det er seksti personer avbildet på panelene.
Museet har flere viktige arbeider fra tidlig 15-hundretalls malere som var aktive i Portugal, for eksempel, Jorge Afonso, Vasco Fernandes, Garcia Fernandes, Francisco de Holanda og flere andre. Maleri fra 16- og 1700-tallet er godt representert med verk av Josefa de Obidos, Bento Coelho da Silveira, Vieira Poruense, Domingos Sequeira og Morgado de Sesimbra. 

En særlig interessant del av samlingene er malerier og andre gjenstander som dokumenterer kontakten mellom Portugal og Japan på 1500-tallet. 
 
Europeisk maleri er en betydelig del av museets samlinger og er representert ved en rekke kjente kunstnere bl.a. Jakob Adriaensz Backer, Bartolome Bemejo, Hieronymus Bosch, Pieter Brueghel d.y., David Gerard, Albrecht Dürer, Lucas Granach, Piero della Francesca, Hans Holbein d.e., Pieter de Hooch, Hans Memling, Jan Provoost, Raphael, David Teniers d.y., Tintoretto, Diego Velazquez, Nicolas Poussin og andre.

## Bilder

Lisbon, museum Nacional de Arte Antiga, the garden-3.JPG|Museets hage
Bottega di lisbona, presepio del convento dei salesiani, ante 1756, 01.jpg|Julekrybbe fra 1756 i museets samling. 
Maiolica ispano-moresca, piatto a lustro, manises, 1450-1475 circa 02.jpg|Fra samlingen av keramikk og porselen. Fat mer datering 1450-1475.
Hans Memling - Virgem e o Menino.jpg|Hans Memling: Jomfruen og barnet. 1400-tallet.
Joos de momper (attr.), torre di babele, 1600 ca.jpg|Joos de Momper: Babels tårn.
Maestro di lourinhã, retablo del monastero di almeirim, 1515-18.jpg| Lourinhã-mesteren: Triptyc.
Filipe lobo, veduta del monastero e della piazza di belém, 1657.jpg|Filipe lobo: Den store plassen i Lisboa, 1657.
Aubusson, su disegno di charles lebrun, la famiglia di dario ai piedi di alessandro, 1661.jpg|
António ferreira, presepio del convento di santa teresa de jesus de carbide, 1701-25 ca. 03.jpg|
Scuola di kano (attr.), paravento con mercanti giapponesi, 1593-1600 ca. 07.jpg|
Hieronymus Bosch - Triptych of Temptation of St Anthony - WGA2585.jpg|



## Referanser


## Eksterne lenker
*